最美的雨，飘落在唐诗宋词的春天里点击“蓝色”关注
心作文
最美的雨，飘落在唐诗宋词的春天里
《风入松•寄柯敬仲》
【宋代】虞集
画堂红袖倚清酣。华发不胜簪。几回晚直金銮殿，东风软、花里停骖。书诏许传宫烛，轻罗初试朝衫。
御沟冰泮水挼蓝。飞燕语呢喃。重重帘幕寒犹在，凭谁寄、银字泥缄。报道先生归也，杏花春雨江南。
《夜雨寄北》
【唐代】李商隐
君问归期未有期，
巴山夜雨涨秋池。
何当共剪西窗烛，
却话巴山夜雨时。
《临安春雨初霁》
【宋代】陆游
世味年来薄似纱，
谁令骑马客京华。
小楼一夜听春雨，
深巷明朝卖杏花。
矮纸斜行闲作草，
晴窗细乳戏分茶。
素衣莫起风尘叹，
犹及清明可到家。
《春夜喜雨》
【唐代】杜甫
好雨知时节，当春乃发生。
随风潜入夜，润物细无声。
野径云俱黑，江船火独明。
晓看红湿处，花重锦官城。
《春雨》
【唐代】李商隐
怅卧新春白袷衣，
白门寥落意多违。
红楼隔雨相望冷，
珠箔飘灯独自归。
远路应悲春晼晚，
残霄犹得梦依稀。
玉铛缄札何由达，
万里云罗一雁飞。
《春游湖》
【宋代】徐俯
双飞燕子几时回？
夹岸桃花蘸水开。
春雨断桥人不度，
小舟撑出柳阴来。
《滁州西涧》
【唐代】韦应物
独怜